Η **Άννα Στάινερ-Κνίτελ** (γερμανικά: *Anna Stainer-Knittel*, 28 Ιουλίου 1841 -28 Φεβρουαρίου 1915) ήταν Αυστριακή ζωγράφος πορτρέτων και λουλουδιών. Γεννήθηκε στην κοινότητα Ελμπίγκεναλπ του Τυρόλου και ήταν κόρη ενός οπλοποιού, και παρά την αυστηρότητα που διακατείχε τον πατέρα της, πάντα την ενθάρρυνε να ακολουθεί τις φιλοδοξίες της. Ο θείος ήταν ο Γιόζεφ Αλόις Κνίτελ, γνωστός γλύπτης της εποχής, όπως επίσης θείος της ήταν και ο ζωγράφος Γιόζεφ Άντον Κοχ. Το 1859, ξεκίνησε να σπουδάσει στην Ακαδημία Καλών Τεχνών του Μονάχου, έχοντας κάποιους περιορισμός, επειδή ήταν γυναίκα. Το 1864, γύρισε στη γενέτειρά της λόγω έλλειψης πόρων. Έτσι, εκείνη την περίοδο ζωγράφισε πολλούς πίνακες πορτρέτα της οικογένειας, καθώς και τοπία. 

Αργότερα μετακόμισε μόνη της στο Ίνσμπρουκ, όπου έβγαζε τα προς το ζην ως ζωγράφος πορτρέτων. Εν συνεχεία, παντρεύτηκε τον καλλιτέχνη κεραμικών Ένγκελμπερτ Στάινερ, το 1867, παρά τις αντιρρήσεις της οικογένειάς της. Κατά αυτήν την περίοδο, ζωγράφισε λουλούδια σε πολλά από τα έργα του συζύγου της, όπως σε κούπες και πιάτα. Μεταξύ το 1868 και το 1871 το ζεύγος απέκτησε δύο γιους και μία κόρη. Το 1873, ίδρυσε σχολή ζωγραφικής για γυναίκες, την οποία τη διατήρησε έως και το τέλος της ζωής της. Μαθήτριες της εκεί υπήρξαν οι Maria Tilipaul-Kistler (1884-1963) και Wilhelmine Redlich (1869-1954). Ένα περιστατικό της ζωή της, οδήγησε τη Wilhelmine von Hillern, να γράψει το *Die Geier-Wally* ένα από τα πρώτα δείγματα φεμινιστικής λογοτεχνίας. Η Κνίτελ απεβίωσε στην πόλη Βάτενς. 

Σε ηλικία 17 ετών, προσφέρθηκε να κάνει καταρρίχηση για να μετακινήσει μία φωλιά αετών. Πρακτική που ήταν διαδεδομένη, κατά την περίοδο, σε μία προσπάθεια των βοσκών να σώσουν τα κοπάδια τους. Την προηγούμενη χρονιά, ο τελευταίος που το προσπάθησε δεν είχε θετικές καταλήξεις κι έτσι εκείνη τη χρονιά κανείς δεν προσφερόταν. Η Κνίτελ προσφέρθηκε και τα κατάφερε, λέγεται κιόλας ότι δέχτηκε κι επίθεση από ενήλικο αετό. Το 1863, το γεγονός περιγράφηκε από τον Λούτβικ Σέουμπ, στην ιστορία του *Das Annele im Adlerhorst*. Και το 1873, τελικά, αναφέρθηκε στο προαναφερθέν μυθιστόρημα. Το 1892, η ιστορία αυτή έγινε και όπερα του Αλφρέντο Καταλάνι. Ενώ μεταξύ το 1921 και το 1956, γυρίστηκαν τρεις ταινίες που αφορούσαν το παραπάνω μυθιστόρημα, και με τρεις να μοιράζονται τον ίδιο τίτλος *The Vulture Wally*.

Παραπομπές
----------

1. 1 2  rkd.nl/explore/artists/351799. Ανακτήθηκε στις 22  Αυγούστου 2017.
2. 1 2  «Benezit Dictionary of Artists» (Αγγλικά) Oxford University Press. 2006. B00099667. Ανακτήθηκε στις 9  Οκτωβρίου 2017. ISBN-13 978-0-19-977378-7.
3. 1 2  (Ολλανδικά) *RKDartists*. 351799. Ανακτήθηκε στις 9  Οκτωβρίου 2017.
4. ↑  «Knittel, Anna» (Γερμανικά) σελ. 153.
5. 1 2  Anna Stainer-Knittel, jstor, retrieved 1 April 2017
6. ↑  Ludwig Steub: *Das Annele im Adlerhorst* in: *Kleinere Schriften*, Vol.3, Cotta, Stuttgart 1874, pgs.116 f. (Digitalisat)
7. ↑  Christina Antenhofer· Günter Bischof· Robert L. Dupont· Ulrich Leitner (13 Οκτωβρίου 2016). *Cities as Multiple Landscapes: Investigating the Sister Cities Innsbruck and New Orleans*. Campus Verlag. σελ. 333. ISBN 978-3-593-50647-0.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άννα Στάινερ-Κνίτελ** |

* Biography, bibliography and sources from FemBio.org (Institute for Women's Biography Research)
* ArtNet: More works by Stainer-Knittel.

  

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 35257517
* LCCN: nr2003024501
* ISNI: 0000 0000 4887 6790
* GND: 119032066
* RKD: 351799

 |

 |